Voorsitters by SAUK aangewys om teistering te ondersoekSAUK-gebou in Kaapstad Foto: Maroela Media Die SAUK het Woensdag aangekondig voorsitters is aangewys vir die onlangse kommissies wat redaksionele inmenging en seksuele teistering sal ondersoek. Nomsa Philiso, waarnemende uitvoerende groepshoof, het gesê dr. Joe Thloloe sal aan die hoof staan van die ondersoek oor redaksionele inmenging en Barbara Watson sal die bewerings van seksuele teistering ondersoek. “Ons is vol vertroue dat dr. Thloloe en me. Watson die SAUK sal help om sy geloofwaardigheid en sy regmatige posisie as die openbare uitsaaier te herstel wat goeie bestuur en etiese praktyke weerspieël om ŉ inspirasie te wees vir sy werknemers en aandeelhouers. Philiso het gesê die aankondiging is in ooreenstemming met die SAUK se verbintenis om goeie bestuur, goeie waardes en goeie sake-etiek te verseker. Thloloe was die persombudsman en Watson is ŉ gekwalifiseerde maatskaplike werker met ervaring van meer as 40 jaar.